Riehu koski
Riehu koski rinnassain
 elon voimat anna,
 eihän minun toivojain
 lepo pilviin kanna.

 Taistoon pyrkii mieleni,
 mulla siit’ ei huoli;
 kunhan vielä kääntyisi
 esiin päivän puoli.

 Onnetar sä impyein,
 missä piillet siellä?
 Tule vielä rinnallein
 tällä taiston tiellä!

 Kauvan leikit onneni
 rinnan tuskillani.
 Milloin tuonet osaksi
 onnen toivojani?

 Kerran kukat heittele
 minun polkuloilla,
 älä aina peittele
 orjantappuroilla.